

**คู่มือการปฏิบัติงานของเจ้าหน้าที่**

**การรับแจ้งแสดงความสามารถตามพระราชบัญญัติควบคุมการขอทาน พ.ศ.2559**

**ฝ่ายสังคมสงเคราะห์ กองสวัสดิการสังคม**

**เทศบาลตำบลทับมา**

**คู่มือการปฏิบัติงานของเจ้าหน้าที่**

**การรับแจ้งแสดงความสามารถตามพระราชบัญญัติควบคุมการขอทาน พ.ศ.2559 :** งานสังคมสงเคราะห์

**หน่วยงานที่รับผิดชอบ :** ฝ่ายสังคมสงเคราะห์ กองสวัสดิการสังคม เทศบาลตำบลทับมา

**สำหรับคู่มือฉบับนี้ นำเสนอกระบวนการให้บริการจากเทศบาล มีรายละเอียด ดังนี้**

1. **ชื่อกระบวนงาน :** การรับแจ้งแสดงความสามารถตามพระราชบัญญัติควบคุมการขอทาน พ.ศ.2559
2. **วิธีการขั้นตอนการปฏิบัติงาน และระยะเวลาแต่ละขั้นตอน**

**ขั้นตอนการดำเนินงาน**

การรับแจ้งแสดงความสามารถตามพระราชบัญญัติควบคุมการขอทาน พ.ศ.2559

**รับแจ้ง**

**ตรวจสอบข้อมูล**

**บันทึกข้อมูลลงระบบ**

**รายงานผู้บังคับบัญชา**

**ขั้นตอนการดำเนินงาน**

**การรับแจ้งแสดงความสามารถตามพระราชบัญญัติควบคุมการขอทาน พ.ศ.2559**

ขั้นตอนที่ 1

ยื่นใบแจ้งแสดงความสามารถพร้อมแสดงเอกสารหลักฐาน

(ระยะเวลาประมาณ 5 นาที)

**สำหรับผู้แสดงความสามารถที่แสดงความสามารถด้วยตนเอง**

1.บัตรประจำตัวผู้แสดงความสามารถ

(ตัวจริง)

2.แบบใบแจ้งของผู้ประสงค์จะแสดงความสามารถตามพระราชบัญญัติควบคุมการขอทาน พ.ศ.2559

**สำหรับผู้ที่แต่งตั้งให้บุคคลใดซึ่งบรรลุนิติภาวะดำเนินการแทนตน หรือหมู่คณะให้เตรียมเอกสารดังนี้**

1.หนังสือมอบอำนาจ

2.บัตรประจำตัวประชาชนของผู้มอบอำนาจและผู้รับมอบอำนาจ

3.สำเนาบัตรประจำตัวผู้แสดงความสามารถ (พร้อมรับรองสำเนาถูกต้อง)

ขั้นตอนที่ 2

เจ้าหน้าที่ตรวจสอบเอกสารหลักฐาน

(ระยะเวลาประมาณ 5 นาที)

ขั้นตอนที่ 3

เจ้าหน้าที่เสนอต่อเจ้าหน้าที่ท้องถิ่นออกใบรับแจ้ง (รองนายกเทศมนตรี)

(ระยะเวลาประมาณ 15 นาที)

รายงานผู้บังคับบัญชาทราบ

**สรุป กระบวนงานบริการมี 4 ขั้นตอน จุดบริการ รวมระยะเวลา 25 นาที**

1. **กฎหมายที่เกี่ยวข้อง**

๑. พระราชบัญญัติควบคุมการขอทาน พ.ศ. 2559 มาตรา 5 “เจ้าพนักงานท้องถิ่น” หมายความว่า (2) นายกเทศมนตรี สำหรับในเขตเทศบาล และมาตรา 14 กำหนดให้ผู้ใดประสงค์จะเป็นผู้แสดงความสามารถ ไม่ว่าจะเป็นการเล่นดนตรีหรือการแสดงอื่นใด ให้ผู้นั้นแจ้งเพื่อเป็นผู้แสดงความสามารถตามระเบียบที่คณะกรรมการกำหนด และเมื่อจะแสดงความสามารถในพื้นที่ใด ให้แจ้งต่อเจ้าพนักงานท้องถิ่นในเขตพื้นที่นั้น เมื่อเจ้าพนักงานท้องถิ่นในเขตพื้นที่ได้รับแจ้งแล้ว ให้ออกใบรับแจ้งไว้เป็นหลักฐานให้เจ้าพนักงานท้องถิ่นในเขตพื้นที่ประกาศเป็นการทั่วไปเพื่อกำหนดเขตพื้นที่หรือสถานที่ใดอันเป็นที่สาธารณะวันเวลา การใช้อุปกรณ์ หรือสิ่งอื่นใด ให้ใช้ในการแสดงความสามารถ ผู้ใดกระทำการฝ่าฝืนตามวรรคหนึ่ง พนักงานเจ้าหน้าที่หรือเจ้าพนักงานท้องถิ่นในเขตพื้นที่มีอำนาจสั่งให้ผู้นั้นหยุดหรือเลิกกระทำการดังกล่าว

2. ระเบียบคณะกรรมการควบคุมขอทาน ว่าด้วยการแจ้งของผู้ประสงค์จะแสดงความสามารถต่อเจ้าพนักงานท้องถิ่น พ.ศ. 2559 ข้อ 3 ผู้มีบัตรประจำตัวผู้แสดงความสามารถที่ประสงค์จะแสดงความสามารถในพื้นที่ใดให้แจ้งต่อเจ้าพนักงานท้องถิ่นในเขตพื้นที่นั้นด้วยตนเองหรือวิธีการอื่นใดและเมื่อเจ้าพนักงานท้องถิ่นในเขตพื้นที่ได้รับแจ้งแล้ว ให้ออกใบรับแจ้งไว้เป็นหลักฐานโดยเร็ว

1. **สถานที่ให้บริการ**

กองสวัสดิการสังคม เทศบาลตำบลทับมา

1. **ระยะเวลาเปิดให้บริการ ณ สำนักงานเทศบาลตำบลทับมา**

เปิดให้บริการทุกวันจันทร์- วันศุกร์ เวลา 08.30 -16.30 น.

(ยกเว้นวันหยุดที่ทางราชการกำหนด)

1. **ช่องทางการติดต่อสอบถาม**

กองสวัสดิการสังคม เทศบาลตำบลทับมา

โทรศัพท์ : 0-3887-4719

โทรสาร : 0-3866-31488

เว็บไซต์ : http://www.thabma.go.th